Zāļu valsts aģentūra
Zāļu valsts aģentūra (ZVA) ir Latvijas Republikas Veselības ministrijas pakļautībā esoša valsts pārvaldes iestāde, kuras mērķis ir īstenot kvalitatīvus un pamatotus pakalpojumus veselības aprūpē izmantojamo ārstniecības līdzekļu, cilvēka asiņu, audu, šūnu un orgānu ieguves un izmantošanas vietu, kā arī farmaceitiskās darbības uzņēmumu novērtēšanā atbilstoši valsts un sabiedrības interesēm veselības aprūpes nozarē. ZVA ir dibināta 1996. gada 9. oktobrī kā Bezpeļņas organizācija valsts akciju sabiedrība (BOVAS) "Valsts zāļu aģentūra".